paragraph_text: Park prirode Kopački rit je poplavno područje u Baranji, na sjeveroistoku Hrvatske, između rijeka Dunav na istoku i Drave na jugu. Utemeljen je 1976. godine. Park prirode je ukupne veličine 17.700 ha (177 km<sup>2</sup>), od čega Specijalni zoološki rezervat obuhvaća 8.000 ha (80 km<sup>2</sup>). Administrativno se nalazi u općini Bilje, Osječko-baranjska županija. Najstariji je proglašeni park prirode u Hrvatskoj.